13. ΠΡΟΕΔΡΙΚΟΝ ΔΙΑΤΑΓΜΑ της 2/31 Ιαν. 1929 Περί του τύπου των διπλοτύπων εισπράξεως Έχοντες υπ’ όψει το άρθρ. 10 του νόμ. ΒΡΗ΄/ 1892. Άρθρ.1.-Από 1ης Απρ.1929 ορίζομεν νέον τύπον διπλοτύπων εισπράξεως κατά το κατωτέρω υπόδειγμα, αντί του μέχρι τούδε τοιούτου, καταργουμένου. Τα νέα ταύτα διπλότυπα, βιβλιοδετούμενα ανά 100, εξ ων, κατ΄ εναλλαγήν, πεντήκοντα μεν θα χρησιμοποιώνται δια την πρώτην γραφήν (στέλεχος), τα ετέρα δε πεντήκοντα δια την εξ αποτυπώσεως τοιούτην (απόδειξις), αριθμούνται παρά της  Σελ. 164 αρμοδίας υπηρεσίας της γενικής διευθύνσεως δημοσίου λογιστικού, δι’ αριθμητήρος έχοντος αραβικούς αριθμούς, και σφραγίζονται άνωθι του αριθμού δια της σφραγίδος της υπηρεσίας, εν η αναγράφεται και το χρονολογικόν έτος της σφραγίσεως. Τα διπλότυπα ταύτα συμπληρούνται παρά των εισπρακτορικών οργάνων δια μολυβδίδος αντιγραφικής (της μελάνης), εις τρόπον ώστε, τη προσθήκη αντιγραφικού χάρτου, τα εφ’ εκάστου στελέχους αναγραφόμενα ν’ αποτυπώνται επί του επομένου φύλλου, όπερ κατά τα ανωτέρω λεχθέντα αποτελεί το προς τους πληρωτάς παραδιδόμενον διπλότυπον εισπράξεως (απόδειξιν). Τα βιβλία διπλοτύπων εισπράξεως μονογραφούνται κατά το άρθρ. 195 του ν. ΣΙΒ΄ περί δημοσίου λογιστικού. Άρθρ.2.-Οσάκις η πληρωμή των οφειλομένων εσόδων γίνεται, κατά την παράγραφον 3 του άρθρ.8 του ν. ΒΡΗ΄, δι’ αντιπροσώπου του οφειλέτου, ο εισπράκτωρ οφείλει να μνημονεύση τον τε οφειλέτην και τον αντιπρόσωπον αυτού, δι’ ου γίνεται η πληρωμή. Άρθρ.3.-Απαγορεύονται απολύτως οιαιδήποτε επί των διπλοτύπων εισπράξεις, διορθώσεις ή παρεισγραφαί, χάσματα ή ξέσματα. Οσάκις κατά την έκδοσιν αυτών λάβη χώραν λάθος τι, δέον τούτο να διορθούται δια νέας εγγραφής, ης την ακρίβειαν θα βεβαιώσιν ο τε εισπράκτωρ και ο πληρωτής ή ο αντιπρόσωπος αυτού. Τα πληρωθέντα ποσά δέον ν’ αναγράφωνται απαραιτήτως επί των διπλοτύπων ολογράφως και αριθμητικώς. Άρθρ.4-Πάσα άλλη έντυπος ή χειρόγραφος απόδειξις εισπράκτορος δεν θεωρείται ισχυρά προς βεβαίωσιν εισπράξεως πληρωθέντων δημοσίων ή άλλων εσόδων και δικαιωμάτων, ούτε αποτελεί απόδειξιν κατά του Δημοσίου. (Ακολουθεί υπόδειγμα του γνωστού διπλοτύπου εισπράξεως, όπισθεν του οποίου αναγράφονται τα άρθρ. 8 ν.ΒΡΗ΄/1892 και το άρθρ.3 του παρόντος Δ/τος). Περί του τύπου των διπλοτύπων εισπράξεων δικαστικών εξόδων, τελών κλπ. Βλ. Β.Δ.8/18 Ιαν. 1937 εν τόμ. 9 σελ. 232. 25.Γ.β.11-13 Κώδικας περί Εισπράξεως Δημοσίων Εσόδων 